**Virágvasárnap 2020**

Mindenkit nagy szeretettel köszöntök!

Virágvasárnap a földi ember mennyekbe emelkedő nagy öröme, az önfeledt tiszta szívű gyermek Isten előtti vigadozása. Áldott az Úr valahányszor ezzel a mennyei boldogsággal tölti meg a szívünket, mely béke és öröm az Úri imát is átszővi, átitatja az elejétől a végéig. Az Úri ima nemcsak a mennyekbe emeli fel a tekintetüket, nemcsak önmagunkra vagy felebarátaink és ellenfeleink velünk kapcsolatos interakcióira fordítja a tekintetünket, hanem a gonosz állandó, bennünket elveszíteni akaró többnyire rejtett mesterkedéseire is figyelmeztet. Az evangélisták szerint virágvasárnap a boldogan örvendező Krisztus gyülekezete közepette ott rejtőzött a gonosz maga is és vészjósló károgásaival Jézust akarta megállítani, hogy vele együtt a követőit veszíthesse el.

A **„ne vigy minket kísértésbe, de szabadíts meg minket a gonosztól**!”[[i]](https://mail.google.com/mail/u/0/" \l "m_-7416734600726759258__edn1" \o ") „azt jelenti ez, hogy ha eljutott is valaki a bűnbocsánat kegyelmére és elfogadására, ezzel még nem intéződött el számára egyszer s mindenkorra bűn és a gonosszal vívott harc kérdése. A veszély még tovább tart (…) sőt éppen a bűnbocsánatot nyert ember tudja igazán, milyen valóság a kísértés hatalma.[[ii]](https://mail.google.com/mail/u/0/" \l "m_-7416734600726759258__edn2" \o ") Az Úr ima hatodik kérésében tehát azt kérjük, hogy Ádámmal, vagy a nagypénteki tanítványokkal ellentétben, mi, Krisztussal, Ő vele együtt könyörgve és az Ő oltalmában, mi képesek legyünk megállni, hogy semmi és senki ki ne szakíthasson az Ő oltalmából.

Virágvasárnapi alapigénk hozsánna kiáltása ma itt és most egybecseng az Úri ima szabadíts meg kiáltásával. A ***hozsánna*** jelentése ugyanis ez:

-          „Szabadíts meg, segíts most!”[[iii]](https://mail.google.com/mail/u/0/" \l "m_-7416734600726759258__edn3" \o ")

E kiáltás eredeti hangzása a ***hószáná***, vagy hozsánna. A héber יָשַׁע (jášaʿ)[[iv]](https://mail.google.com/mail/u/0/" \l "m_-7416734600726759258__edn4" \o ") kiáltásának igéje pedig a Zsoltárból 118: 25 verséből való.

Szabadíts meg ettől az Isten egyházát védelmező oltalmon rést törő gonosztól! Nincs is hitelesebb megszólítása a Dávid fia Messiás Jézusnak, mint az, hogy ***hozsánna***, azaz szabadíts meg, segíts most! Ez virágvasárnap különös paradoxonja, hogy a Dávid Fiával együtt önfeledten ünneplő Isten népe a legnagyobb örömében és boldogságában is az egyetlen Szabadító szabadításáért kiált. Egyetlen egy valaki méltó erre a megszólításra, az Isten Egyszülött Fia, Jézus Krisztus! Ez a *hozsánna* és *segíts most* egyedül és kizárólag Neki, a mi Urunk Jézus Krisztusnak szól, ezért lényegül át **egzisztenciális** **hitvallássá** a segítségért és szabadításért való ***hozsánna kiáltás***.

egyértelmű, hogy a gonosz végső leszámolását kérjük benne a mi Urunk Istentől rá ruházott mindenhatóságával. A gonosz végső legyőzésének kérésével megerősítjük a második kérésünket, tudni illik azt, hogy jöjjön el az Isten Fia Messiás teljhatalmú országlása és teljesüljön végre Izrael minden reménysége[[v]](https://mail.google.com/mail/u/0/" \l "m_-7416734600726759258__edn5" \o ") és váradalma![[vi]](https://mail.google.com/mail/u/0/" \l "m_-7416734600726759258__edn6" \o ")

Urunk ezzel a kiáltással nemcsak a gonosz közelségére figyelmeztet, hanem sokkal inkább a kisértőnél is közelebb lévő Krisztusra, aki immár nem szamár hátán és szelíden, hanem hatalommal és dicsőséggel jön értünk. Az 5. és 6. kérés és kiáltás célja a Krisztus számára való elkészíttetésünk, hogy amikor Ő megjelen, mi már teljesen készek legyünk a Számára. 2 Péter 3: 10-15.

Itt lehet elérni a hallható változatot!

https://drive.google.com/file/d/1bgNFO95ljhIEBGT2uIQszxof6B8Ri68J/view?usp=sharing

[[i]](https://mail.google.com/mail/u/0/" \l "m_-7416734600726759258__ednref1" \o ") Joó Sándor: Szabadíts meg a gonosztól In. Hegyi Beszéd Joó Sándor igehirdetései 1963-1965 és1968-1969 között. Kiadó: Ajtony Artúr, Royal Press Hungary Kft. Budapest 2006. oldal 130.

[[ii]](https://mail.google.com/mail/u/0/" \l "m_-7416734600726759258__ednref2" \o ") Joó Sándor: Ne vigy minket kísértésbe! In. Hegyi Beszéd Joó Sándor igehirdetései 1963-1965 és1968-1969 között. Kiadó: Ajtony Artúr, Royal Press Hungary Kft. Budapest 2006. oldal 123.

[[iii]](https://mail.google.com/mail/u/0/" \l "m_-7416734600726759258__ednref3" \o ") Oh Uram, segíts most; oh Uram, adj most jó előmenetelt! Áldott, aki jő az Úrnak nevében; áldunk titeket, akik az Úr házából valók vagytok! Zsolt 118:25-26.

[[iv]](https://mail.google.com/mail/u/0/" \l "m_-7416734600726759258__ednref4" \o ") יָשַׁע (jášaʿ) Hifíl 1) megszabadít, kiszabadít, megőriz, megtart, megment 2) segít, támogat, győzelemre vezet Nifal 1) megszabadítják, megszabadul 2) megsegíttetik, megőriztetik, megtartatik győzedelmes állapotban

[[v]](https://mail.google.com/mail/u/0/" \l "m_-7416734600726759258__ednref5" \o ") Vö.: Luk 2:25; Luk 24:21.

[[vi]](https://mail.google.com/mail/u/0/" \l "m_-7416734600726759258__ednref6" \o ") „Uram, avagy nem ez időben állítod-e helyre az országot Izraelnek?” Apcs 1:6.